倪嶽

倪岳（），字舜咨，號青溪，直隸上元县人，官籍，鄉貫浙江錢塘縣。明朝政治人物。倪謙之子。

生平
天順六年（1462年）壬午科順天府鄉試第九十八名舉人，天順八年（1464年），登甲申科二甲进士，授庶吉士，改翰林院编修。成化元年授任編修，參與《英宗實錄》的編寫。年间，历任侍读学士、进入东宫。

成化二十二年（1486年），升为礼部右侍郎。弘治元年十二月（1489年），改左侍郎。礼部尚书耿裕方持大體，而所有禮文制度均由倪嶽对顶。弘治六年，升礼部尚书。当时明孝宗下诏國師領占竹於四川，倪嶽力諫使得孝宗撤销。之后屡次上言请求，開言路，寬賦役，慎刑罰，黜奸貪，進忠直，汰冗員等建议，均得到孝宗采纳。后因礼部左侍郎徐瓊计谋取代倪嶽。弘治九年，南京吏部缺尚书，朝廷推举徐瓊。但孝宗仍下诏加封倪嶽为太子太保，往任南京吏部尚书。弘治十二年改任南京兵部尚书，参赞机务。弘治十三年，因吏部尚書缺，吏部會官推舉吳寬任吏部尚書、倪嶽任吏部左侍郎。上諭改倪嶽為吏部尚書。弘治十四年十月初九日去世，享年五十八岁，赠少保，歸鄉治喪給驛，謚文毅《明史·卷183》：倪岳，字舜咨，上元人。父謙，奉命祀北岳，母夢緋衣神入室，生岳，遂以為名。謙終南京禮部尚書，謚文僖。

岳，天順八年進士。改庶吉士，授編修。成化中，歷侍讀學士，直講東宮。二十二年擢禮部右侍郎，仍直經筵。弘治初，改左侍郎。岳好學，文章敏捷，博綜經世之務。尚書耿裕方正持大體，至禮文制度率待岳而決。六年，裕改吏部，岳遂代為尚書。詔召國師領占竹於四川，岳力諫，帝不從。給事中夏昂、御史張禎等相繼爭之，事竟寢。時營造諸王府，規制宏麗，踰永樂、宣德之舊。岳請頒成式。又以四方所報災異，禮部於歲終類奏，率為具文，乃詳次其月日，博引經史徵應。勸帝勤講學，開言路，寬賦役，慎刑罰，黜奸貪，進忠直，汰冗員，停齋醮，省營造，止濫賞。帝頗採納焉。

左侍郎徐瓊與后家有連，謀代岳。九年，南京吏部缺尚書，廷推瓊。詔加岳太子太保，往任之，而瓊果代岳。尋改岳南京兵部參贊機務。還，代屠滽為吏部尚書，嚴絕請托，不徇名譽，銓政稱平。

岳狀貌魁岸，風采嚴峻，善斷大事。每盈廷聚議，決以片言，聞者悅服。同列中，最推遜馬文升，然論事未嘗茍同。前後陳請百餘事，軍國弊政剔抉無遺。疏出，人多傳錄之。論西北用兵害尤切，其略云：

近歲毛里孩、阿羅忽、孛羅出、癿加思蘭大為邊患。蓋緣河套之中，水草甘肥，易於屯牧，故賊頻據彼地，擁眾入掠。諸將怯懦，率嬰城自守。茍或遇敵，輒至挫衄。既莫敢折其前鋒，又不能邀其歸路。敵進獲重利，退無後憂，致兵鋒不靖，邊患靡寧。命將徂征，四年三舉，絕無寸功。或高臥而歸，或安行以返。析圭擔爵，優游朝行，輦帛輿金，充牣私室。且軍旅一動，輒報捷音，賜予濫施，官秩輕授。甚至妄殺平民，謬稱首級。敵未敗北，輒以奔遁為辭。功賞所加，非私家子弟，即權門廝養。而什伍之卒，轉餉之民，則委骨荒城，膏血野草。天怒人怨，禍幾日深，非細故也。

京營素號冗怯。留鎮京師，猶恐未壯根本，顧乃輕於出禦，用褻天威。臨陣輒奔，反墮邊軍之功，為敵人所侮。且延綏邊也，去京師遠；宣府、大同亦邊也，去京師近。彼有門庭之喻，此無陛楯之嚴，可乎？頃兵部建議：令宣府出兵五千，大同出兵一萬，併力以援延綏，而不慮其相去既遠，往返不逮，人心苦於轉移，馬力疲於奔軼。夫聲東擊西者，賊寇之奸態也。搗虛批亢者，兵家之長策也。精銳既盡乎西，老弱乃留於北。萬一北或有警，而西未可離，首尾衡決，遠近坐困，其可為得計哉？至於延綏士馬屯集，糧糗不貲，乃以山西、河南之民任飛芻轉粟之役。徒步千里，夫運而妻供，父挽而子荷，道路愁怨，井落空虛。幸而得至，束芻百錢，斗粟倍直；不幸遇賊，身且斃矣，他尚何云。輸將不足則有輕齎，輕齎不足又有預征。水旱不可先知，豐歉未能逆卜，徵如何其可預也。又令民輸芻粟補官，而媚權貴私親故者，或出空牒以授，倉庾無升合之入。至若輸粟給鹽，則豪右請託，率占虛名鬻之，而商賈費且倍蓰。官爵日輕，鹽法日沮，而邊儲之不充如故也。

又朝廷出帑藏給邊，歲為銀數十萬。山西、河南輸輕齎於邊者，歲不下數十萬。銀日積而多則銀益賤，粟日散而少則粟益貴。而不知者，遂於養兵之中，寓養狙之術。或以茶鹽，或以銀布，名為準折糧價，實則侵剋軍需。故朝廷有糜廩之虞，軍士無果腹之樂。至兵馬所經，例須應付。居平，人日米一斗，馬日芻一束。追逐，一日之間或一二堡，或三四城，豈能俱給哉？而典守者巧為竊攘之謀，凡所經歷悉有開支，罔上行私，莫此為甚。

及訪禦敵之策，則又論議紛紜。有謂復受降之故險，守東勝之舊城，使聲援交接，犄角易制。夫欲復城河北，即須塞外屯兵。出孤遠之軍，涉荒漠之地，輜重為累，饋餉惟艱。彼或抄掠於前，躡襲於後。曠日持久，軍食乏絕。進不得城，退不得歸，一敗而聲威大損矣。又有謂統十萬之眾，裹半月之糧，奮揚武威，掃蕩窟穴，使河套一空。事非不善也。然帝王之兵，以全取勝；孫、吳之法，以逸待勞。今欲鼓勇前行，窮搜遠擊，乘危履險，覬萬一之倖。贏糧遠隨則重不及事，提兵深入則孤不可援。且其間地方千里，無城郭之居，委積之守。彼或往來遷徙，罷我馳驅。我則情見勢屈，為敵所困。既失坐勝之機，必蹈覆沒之轍。其最無策者，又欲棄延綏勿守，使兵民息肩，不知一民尺土皆受之祖宗，不可忽也。向失東勝，故今日之害萃於延綏，而關陜震動。今棄延綏，則他日之害鐘於關陜，而京師震動。賊愈近而禍愈大矣。

因陳重將權、增城堡、廣斥堠、募民壯、去客兵、明賞罰、嚴間諜、實屯田、復邊漕數事。時兵部方主用兵，不能盡用也。

十四年十月卒，年五十八。贈少保，謚文毅。明世父子官翰林，俱謚文，自岳始。。

家族
高祖倪啓。曾祖倪德潤，祖父倪子安，封翰林院侍讀學士兼左中允。父倪謙，翰林院學士。母姚氏，贈宜人；繼母郭氏，贈宜人。嚴侍下。弟倪阜、倪臯。子倪霦。

参考文献

Yue
Category:南京市人
Category:明朝庶吉士
Category:明朝翰林院編修
Category:明朝翰林院侍講學士
Category:明朝礼部右侍郎
Category:明朝礼部左侍郎
Category:明朝禮部尚書
Category:南京礼部尚书
Category:明朝太子太保
Category:南京兵部尚書
Category:明朝吏部尚書
Category:明朝追赠少保
Category:諡文毅
Category:天順六年壬午科順天鄉試舉人